Ο **Mente Fuerte** γνωστός και ως Big daddy (πραγματικό όνομα: **Γεώργιος Τσακμακίδης**) (γεννηθείς 14 Ιουλίου 1992) είναι Έλληνας ράπερ, ιδρυτής και συνιδιοκτήτης της δισκογραφικής εταιρίας Black Bandana. Έγινε ευρέως γνωστός στην ελληνική μουσική σκηνή ύστερα από την κυκλοφορία του σινγκλ "Caliente" σε συνεργασία με τον Hawk και τον Baghdad τον Ιούνιο του 2019.

Βιογραφία και σταδιοδρομία
--------------------------

### Πρώτα βήματα

Ο Mente Fuerte ξεκίνησε την καριέρα του στην ραπ μουσική ως μέλος των Technical Flerts, μαζί με τον Lpt. Το 2016 ιδρύει την Black Bandana, από την οποία κυκλοφορεί και την πρώτη του επίσημη κυκλοφορία, με τίτλο "Lifestyle", στις 4 Νοεμβρίου του 2016. Το κομμάτι αναλαμβάνει ο Gosei στην μουσική παραγωγή, και ο Πέτρος Νικολίνταης στην σκηνοθεσία. Για τα επόμενα τρία χρόνια βγάζει διάφορα σινγκλ, και συνεργάζεται με διάφορους ράπερ όπως Smuggler, Pepe Frantik, Raffie Raff, Young Montanas, Mad Clip και Toquel. 

### Αναγνώριση και πρώτο προσωπικό άλμπουμ

Στις 25 Μαρτίου του 2019 κυκλοφορεί το πρώτο του άλμπουμ με όνομα "Kingpin". Το άλμπουμ περιέχει 20 κομμάτια, με το Μαύρο Range να κυκλοφορεί την ίδια μέρα ως κύριο σίνγκλ του δίσκου, συνοδευόμενο από το βίντεο κλιπ. Στο άλμπουμ συμμετέχουν και οι Saske, Hawk, Smuggler, Mad Clip, Toquel, Ink και Raffie Raff. Τον Απρίλιο του 2019 υπογράφει και επίσημα ως καλλιτέχνης στην OffBeat Records ενώ στις 14 Ιουνίου 2019 κυκλοφορεί στα ψηφιακά καταστήματα το "Caliente" μαζί με τον Hawk και τον Baghdad. Το κομμάτι σημειώνει επιτυχία, με το κομμάτι να γίνεται η πρώτη επικυρωμένη διαμαντένια κυκλοφορία σίνγκλ στην Ελλάδα. Την ίδια χρονιά στις 4 Οκτωβρίου κυκλοφορεί το Sportex σε συνεργασία με τους Saske, Hawk, Hatemost και Baghdad, ένα κομμάτι με αισθητική της χρονικής περιόδου, και ύμνο στην δεκαετία του '90 το οποίο και αποτέλεσε μέρος της διαφημιστικής καμπάνιας της εταιρίας αθλητικών ειδών Adidas.

### Άλλες σημαντικές κυκλοφορίες

Στις 4 Σεπτεμβρίου του 2020 κυκλοφορεί το Winners σε συνεργασία με τον Immune ενώ στις 16 Οκτωβρίου 2020, κυκλοφορεί το κομμάτι "Δεν Είσαι Εδώ" σε συνεργασία με την Τάμτα, το οποίο συνοδεύεται από ένα μουσικό βίντεο, το οποίο κυκλοφορεί λίγες μέρες μετά, στις 19 Οκτωβρίου, και γίνεται ευρέως γνωστό από την ελληνική έκδοση του τηλεοπτικού σόου Next Top Model. Το πρώτο του κομμάτι για το 2021, βρίσκει τον Mente Fuerte να κυκλοφορεί το Criminale, σε παραγωγή ObieDaz, και συνεργασία με τον Leaderbrain δίνοντας και δημόσια την σκυτάλη στην νέα γενιά της Black Bandana, με τον Mente Fuerte να παίρνει έναν πιο διαχειριστικό ρόλο στην εταιρεία. Το κομμάτι κυκλοφορεί στις 19 Μαρτίου 2021. Στις 26 Μάιου 2021 κυκλοφορεί το "Πάρε Δώσε" με τον Leaderbrain, και στις 2 Ιουνίου συμμετέχει με ένα κουπλέ στο κομμάτι του Sigma με τίτλο "Amnesia". Στις 14 Ιουλίου κυκλοφορεί το Dale, συνεργαζόμενος για ακόμα μια φορά με τον μουσικό παραγωγό Baghdad. Το πιο πρόσφατο single του Mente Fuerte, με τίτλο Badman, κυκλοφόρησε στις 8 Οκτωβρίου 2021, και στο κομμάτι συνεργάζεται ο Mente Fuerte με τον Ηγεμόνα.

### Δημόσιες εμφανίσεις και συνεντεύξεις

Ο ράπερ έχει εμφανιστεί στην γνωστή διαδικτυακή εκπομπή "Ιδιωτική Κατακραυγή ", την οποία παρουσιάζει ο Αλέξανδρος Κοψιάλης, στις εκπομπές "9 Αγαπημένα Πράγματα" και "Τσακ Μπαμ" του PlanB. Έχει κάνει επίσης εμφανίσεις στο Rap Round, το οποίο παρουσίαζε ο Ανδρέας Περικλής Μεταξάς, το "Ηλεία Ρίχτο" των Delines Canal, το Gold School Podcast, το Rap Stories by Vice, που προβάλλεται στο Netwix, με παρουσιαστή τον Αντώνη Κωνσταντάρα, το Loca Report της Ιλένια Ουίλιαμς και το after dark με τον Θέμη Γεωργαντά που προβάλλεται στο MAD tv.

Παραπομπές
----------

1. ↑   *ΗΛεΙΑ ΡΙΧ'ΤΟ Podcast #12 - MENTE FUERTE (feat. GET RICH) | Delines*, ανακτήθηκε στις 2021-10-29
2. ↑   *Mente Fuerte "Lifestyle" Official Video Clip*, ανακτήθηκε στις 2021-10-29
3. ↑  chris\_ue. «Ο Mente Fuerte κυκλοφόρησε το άλμπουμ Kingpin | United Elements Hip Hop». Ανακτήθηκε στις 29 Οκτωβρίου 2021.
4. ↑  «Youtube: Νέος 'βασιλιάς' ο Hawk - Τι άκουσαν οι Έλληνες το 2019». *www.news247.gr*. Ανακτήθηκε στις 29 Οκτωβρίου 2021.
5. ↑  «"Caliente" Awarded First-Ever IFPI Certified Diamond Single In Greece». *The Orchard* (στα Αγγλικά). 9 Αυγούστου 2021. Ανακτήθηκε στις 29 Οκτωβρίου 2021.
6. ↑  «Mente Fuerte, Saske, Hawk, Hatemost - Sportex | Video Clip». *Μελωδία 102.4*. 7 Οκτωβρίου 2019. Ανακτήθηκε στις 29 Οκτωβρίου 2021.
7. ↑  «Τάμτα και Mente Fuerte: «Δεν Είσαι Εδώ» (Video)». *Antenna Star*. 2 Δεκεμβρίου 2020. Ανακτήθηκε στις 29 Οκτωβρίου 2021.
8. ↑  «Οι καλύτερες ανεξάρτητες ελληνικές rap κυκλοφορίες του μήνα: Leader x Mente Fuerte, Immune, Novel 729». 28 Μαρτίου 2021. Αρχειοθετήθηκε από το πρωτότυπο στις 29 Οκτωβρίου 2021. Ανακτήθηκε στις 29 Οκτωβρίου 2021.
9. ↑  «Η Black Bandana επιστρέφει | Gpop.gr». 4 Απριλίου 2021. Ανακτήθηκε στις 29 Οκτωβρίου 2021.
10. ↑  «Sigma, Mente Fuerte - Amnesia | Νέο Τραγούδι». *Μελωδία 102.4*. 4 Ιουνίου 2021. Ανακτήθηκε στις 29 Οκτωβρίου 2021.
11. ↑  «Mente Fuerte και Ηγεμόνας συνεργάζονται στο «Badman»». 27 Οκτωβρίου 2021. Αρχειοθετήθηκε από το πρωτότυπο στις 29 Οκτωβρίου 2021. Ανακτήθηκε στις 29 Οκτωβρίου 2021.
12. ↑   *Caliente - Mente Fuerte | ΙΔΙΩΤΙΚΗ ΚΑΤΑΚΡΑΥΓΗ #11*, ανακτήθηκε στις 2021-10-29
13. ↑   *MENTE FUERTE - 9 Αγαπημένα Πράγματα #5*, ανακτήθηκε στις 2021-10-29
14. ↑   *MENTE FUERTE - ΤΣΑΚ ΜΠΑΜ #2*, ανακτήθηκε στις 2021-10-29
15. ↑   *Rap Round - Τα Low Kicks του Mente Fuerte • S01E05 (05/02/2019)*, ανακτήθηκε στις 2021-10-29
16. ↑   *ΗΛεΙΑ ΡΙΧ'ΤΟ Podcast #12 - MENTE FUERTE (feat. GET RICH) | Delines*, ανακτήθηκε στις 2021-10-29
17. ↑   *Gold School Podcast #009 "Στα @ΡΧ!Δ!@ μου" feat Mente Fuerte*, ανακτήθηκε στις 2021-10-29
18. ↑   *Mente Fuerte: The Fire*, ανακτήθηκε στις 2021-10-29
19. ↑   *O Mente Fuerte στο Loca Report | 17/5/19*, ανακτήθηκε στις 2021-10-29